ההסברה הישראלית – על הפנים
פרשת "המרמרה" – שנה אחרי התגלו לפתע תמונות מרשיעות של פעילי המשט – חמושים בנשק חם שהוכן מראש.
תגובת צה"ל טעינו – נפיק לקחים. זה יפה וחשוב, כי המשט השני לקראת ספטמבר בדרך.
ההסברה שלנו – עם כל התחכום והראש היהודי, מפגרת, מגמגמת לעומת האויב שבשער.
רק בישראל, יכולה ח"כית אנטי ציונית, לצאת בשלום ממשט אחד ולהצטרף לשני.
הכנסת תדון בתמונות הנוסעים החמושים במשט המרמרה (מן העיתונות 9.6.11).
צה"ל פרסם הודעה מטעמו – כי הוא מודה בטעות ויפיק לקחים. מתברר, שבמחשבים שהוחרמו, היו תמונות ושפע אינפורמציה על ההכנות ועל פעילים חמושים מצולמים, שהתארגנו על האוניה ובזמן האירועים וההתנגשות עם צה"ל.
אז מה קרה בפועל – לא כל החומר נבדק, לא כל המחשבים שהוחרמו נסרקו ורק עכשיו שנה אחרי – התגלו התמונות המרשיעות. לידיעת מודיעין צה"ל – חומר רב היה גם באתרים של פעילי המרמרה, אך לא שמו לב לכך.
מחדל התמונות – ייבדק עכשיו גם בכנסת על פי דרישתה של ח"כ מירי רגב (ליכוד) על פי מכתב שנשלח ליו"ר וועדת חוץ וביטחון ח"כ שאול מופז.
בזמן אירועי המשט – וסמוך אחריו, הואשמה ישראל בשלל טענות והפרות בינלאומיות, לרבות השימוש בנשק חם, כלפי אזרחים תמימים, "שוחרי שלום", שוחרי "אחווה וזכויות אזרח" – שנשלחו עם מטען תרופות ומזון למסכנים בעזה.
בזמן האירועים – ואחרי שנהרגו 13 אזרחים, העולם סער, תורכיה וראש ממשלתה השתוללו – וישראל יצאה מבחינה הסברתית ותדמיתית, מוכה ובאור שלילי.
ח"כ חנין זועבי (בל"ד) ממשיכתו של ח"כ עזמי בשארה (שברח לחול בגלל עבירות ביטחוניות חמורות) – היתה על "המרמרה" וטענה בלהט, כי כל הפעילים היו נשמות טהורות לא חמושות והיא לא ראתה ולא שמעה, שום פעילות מזוינת, פרט, כמובן של בריוני צה"ל.
עכשיו – מוכיחות התמונות, ממחשבי האוניה, לא מצילומי צה"ל ועדויות חיילי שייטת 13 – כל טענותיהם בדבר התנגדות מזוינת ובאש חייה – היו נכונות, כולל ירי על חיילי צה"ל ופציעתם.
רק בישראל – יכולה ח"כית, אנטי ציונית (כמו חבריה הח"כים הערביים), להיות פעילה ותומכת חמאס, חזבאללה וכל פעולה אנטי ציונית, אנטי מדינת ישראל, ולהמשיך לתפקד, לנסוע לארצות אויב, להיות במשטים עם פעילי אויב, ולצחוק כל הדרך לכנסת ישראל.
ולמה זה קורה? כי מערכת עקיפת החוק בישראל בראשות היועץ המשפטי לממשלה, מגמגמת, אנמית, חסרת חוט שדרה לאומי.
הכנסת צריכה להוציא מתוכה ח"כים מסוג זה ויתירה מכך, ח"כים שמתראים, עוזרים, מסיתים נגד המדינה, לשלול חברותם בכנסת ובמקרים החמורים והחריגים לשלול את אזרחותם הישראלית, בלי מורא ובלי פחד, לא מתוך פחד של יפי הנפש בארץ ולא מתוך אלה שבחו"ל.
ובאשר להסברה
מאז קום המדינה, אנחנו מגמגמים, מפגרים אחרי האירועים, מאחרים בהתקפת נגד, מאבדים גובה ופוגעים בתדמית.
חבל, שעלי להפנות את ההסברה הישראלית ללמוד "איך עושים זאת נכון", ליריבנו נסראללה, ששולט במדיה ויכולת ההסברה שלו – עולה על זאת של ישראל.
לא שאין אנשים מתאימים – יש בשפע, אבל הפיצול, האגו, התחרות המטופשת, בין הגופים והמשרדים – הם שורש הרע. המאבקים הם, בין משרד החוץ, משרד ראש הממשלה, משרד הביטחון, צה"ל – דובר צה"ל ומשרד ההסברה.
מרוב עצים לא רואים את יער ההסברה – וכאשר אין "קודקוד אחד" – שמרכז וייפקח על ההסברה – כך אנו נראים.
רוצים דוגמאות – בבקשה, מלחמת לבנון השניה, יום הנכבה, יום הנכסה, בגבול סוריה ועכשיו מתקרב יום "הנאחס" לקראת ספטמבר.
האירועים הקרובים, הבאים עלינו בקרוב, עם התקרב יום ההכרזה על מדינה פלסטינאית – יקבעו אם אכן למדנו משהו מן העבר.
משט "מרמרה 2" – הוא קדימון לספטמבר 11 וההסברה הישראלית, למרות שהיא פועלת במרץ, בינתיים לא מניבה פירות שרואים מרחוק.
בתקווה שהאירועים המתקרבים, יקבלו טיפול הסברתי טוב ויעיל יותר מהעבר.
ומי שאחראי לכך – מעל כולם, ראש הממשלה ביבי נתניהו – המסביר הלאומי הבכיר והטוב ביותר.
תגיות: פכטר הסברה ישראלית ראש הממשלה ביבי נתניהו פרשת "מרמרה" משט השלום